26. ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ  της 13/15 Δεκ. 1977 (ΦΕΚ Α’ 381) Περί καταβολής μηνιαίου βοηθήματος δια μίσθωσιν οικήματος εις καταστάσας αστέγους οικογενείας εκ των θεομηνιών των μηνών Νοεμβρίου και Δεκεμβρίου του έτους 1977 της  περιοχής Νομού Αττικής. 35.Η.ω.26 Διάφοροι Στεγαστικοί Νόμοι 27. ΑΠΟΦΑΣΙΣ ΥΠΟΥΡΓΩΝ ΟΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΏΝ Αριθ. Γ5α/9150/2071 της 16/25 Οκτ.  1978 (ΦΕΚ Β΄ 935) Περί τρόπου  και διαδικασίας διαγραφής στεγαστικών δανείων θεομηνιοπλήκτων των οποίων οι ανεγερθείσες ή επισκευασθείσες με τα δάνεια αυτά κατοικίες καταστράφηκαν από νέες θεομηνίες. Έχοντες υπ’ όψη:  1. Τις διατάξεις των άρθρ. 9, 10 και 21 του Νόμ. 543/77. 2. Τις εισηγήσεις της Υπηρεσίας αποφασίζουμε: 1. Ορίζουμε ως ακολούθως τον τρόπο και τη διαδικασία αναγνωρίσεως των θεομηνιοπλήκτων εκείνων που έλαβον στεγαστικό δάνειο, ως δικαιούχων διαγραφής των δανείων αυτών, καθώς προβλέπουν οι διατάξεις των άρθρ. 9 και 10 του Νόμ. 543/77. α) Η αναγνώριση θα γίνεται με απόφαση του οικείου Νομάρχη ή του εξουσιοδοτημένου από αυτόν οργάνου ύστερα από εισήγηση της Δ/νσεως ή του Τμήματος Κοιν. Προνοίας του Νομού εφ’ όσον συντρέχουν οι εξής προϋποθέσεις: (1) Ο θεομηνιόπληκτος  έλαβε στεγαστικό δάνειο από την Εθνική Κτηματική Τράπεζα της Ελλάδος στα πλαίσια των προγραμμάτων στεγάσεως του Υπουργείου Κοιν. Υπηρεσιών είτε με την εγγύηση του Ελληνικού Δημοσίου από πιστώσεις ειδικών χρηματοδοτήσεων της Τραπέζης της Ελλάδος προς την Κτηματική Τράπεζα βάσει συμβάσεων μεταξύ του Ελληνικού Δημοσίου και των εν λόγω Τραπεζών, είτε για λογαριασμόν του Ελληνικού Δημοσίου από πιστώσεις Γενικών Πόρων και Δημ. Επενδύσεων βάσει της από 2 Σεπτ. 1953 συμβάσεως που υπάρχει μεταξύ του Ελληνικού Δημοσίου και της Κτηματικής Τραπέζης. Στις ανωτέρω περιπτώσεις δεν υπάγονται τα στεγαστικά δάνεια που χορηγήθηκαν σε θεομηνιόπληκτους βάσει των διατάξεων του Ν.Δ. 1138/72 και συνεπώς τα δάνεια αυτά δεν μπορούν να διαγραφούν. (2) Το δάνειο αυτό το χρησιμοποίησε σύμφωνα με τις οδηγίες της Υπηρεσίας για την ανοικοδόμηση ή επισκευή της πληγείσης οικίας του. Συνεπώς δεν μπορούν να τύχουν του ευεργετήματος της διαγραφής τα δάνεια που δεν χρησιμοποιήθηκαν καλώς και εκ του λόγου αυτού οι λαβόντες τα εν λόγω δάνεια δικαιούχοι έχουν κηρυχθεί έκπτωτοι και έχει διαταχθεί η επιστροφή των. Αντιθέτως υπάγονται στις ανωτέρω διατάξεις διαγραφής τα δάνεια που περιορίστηκαν στο ληφθέν ποσόν και μόνο ως προς το ποσό αυτό. (3) Η κατοικία που ανοικοδόμησε ή επισκεύασε με το δάνειο καταστράφηκε από μεταγενέστερη θεομηνία ή εγκαταλείφθηκε οριστικά με εντολή της Κρατικής Αρχής λόγω επισυμβάσης ή επικειμένης κατολισθήσεως ή γενικά ανασφαλείας εδάφους ή εκτελέσεως έργων Κοινής Ωφελείας οιασδήποτε μορφής. Δεν υπάγονται λοιπόν στις διατάξεις περί διαγραφής οι περιπτώσεις που η ανοικοδομηθείσα ή επισκευασθείσα κατοικία από τη μεταγενέστερη θεομηνία έπαθε επισκευάσιμες ζημιές.  (4) Να έλαβε βάσει των προγραμμάτων του Υπουργείου Κοιν. Υπηρεσιών και νέα στεγαστική συνδρομή για την ανοικοδόμηση της κατοικίας του που έχει καταστραφεί ή εγκαταλειφθεί για τους ανωτέρω λόγους ή να κρίθηκε και αναγνωρίσθηκε δικαιούχος για να λάβει τέτοια συνδρομή. (5) Για να υπάρχει δικαίωμα διαγραφής πρέπει αυτός που έλαβε το πρώτο δάνειο να είναι δικαιούχος να λάβει και το δεύτερο δάνειο διότι το δικαίωμα της διαγραφής με την αλλαγή του προσώπου του ιδιοκτήτου του ακινήτου επί του οποίου ενσωματώθηκε το διαγραφόμενο δάνειο, δεν μεταβιβάζεται εις τον νέον ούτε διατηρείται υπέρ του παλαιού ιδιοκτήτου. β) Ο χαρακτηρισμός του θεομηνιοπλήκτου ως δικαιούχου διαγραφής του πρώτου δανείου γίνεται όχι οίκοθεν από την Υπηρεσία αλλά έπειτα από αίτηση που θα υποβάλλει σ’ αυτή ο ενδιαφερόμενος και θα ζητά τη διαγραφή. γ) Η Υπηρεσία έπειτα από την υποβολή της αιτήσεως εκδίδει την απόφαση αναγνωρίσεως βάσει των στοιχείων του ατομικού φακέλλου του αιτούντος που τηρεί στο αρχείο της και εκείνων που μπορεί συμπληρωματικά να ζητήσει από τις αρμόδιες Υπηρεσίες ή τον ενδιαφερόμενο και που κρίνει ότι είναι απαραίτητα για να στοιχειοθετηθεί το δικαίωμα. δ) Την απόφαση αναγνωρίσεως η οποία πρέπει να περιλαμβάνει μεταξύ των άλλων, τα πλήρη στοιχεία του δικαιούχου, την απόφαση εγκρίσεως του πρώτου και του δευτέρου δανείου ως και το ποσόν του διαγραπτέου δανείου θα την στείλει η Υπηρεσία στην Εθνική Κτηματική Τράπεζα της Ελλάδος. 2.Ορίζουμε τη διαδικασία διαγραφής των ανωτέρω δανείων ως ακολούθως. α) Η διαγραφή γίνεται με τετραπλότυπα ατομικά φύλλα εκπτώσεως (Τ.Α.Φ.Ε.) που θα εκδίδει και θα στέλνει στα αρμόδια Δημόσια Ταμεία  η Εθνική Κτηματική Τράπεζα  της Ελλάδος σύμφωνα με τις διατάξεις του άρθρ. 78 του Β.Δ. 757/1969 αμέσως όταν πάρει την πιο πάνω απόφαση του οικείου Νομάρχου περί αναγνωρίσεως του θεομηνιοπλήκτου ως δικαιούχου διαγραφής ληφθέντος δανείου. Στις περιπτώσεις που διαγράφονται χρέη για την πιο πάνω αιτία πολλών οφειλετών η διαγραφή θα γίνεται με ένα τετραπλότυπο ατομικό φάκελλο εκπτώσεως (Τ.Α.Φ.Ε.) το οποίο θα συνοδεύεται από ονομαστική κατάσταση σε τρία αντίτυπα των ανωτέρω οφειλετών. β) Τα Δημόσια Ταμεία μόλις πάρουν τα Τ.Α.Φ.Ε. θα διαγράφουν τις οφειλές που βεβαιώθηκαν και στη  συνέχεια  θα  ενημερώνουν  την Τράπεζα  από(Μετά τη σελ. 466, 12) Σελ. 466,13 Τεύχος 714 - Σελ. 83 Διάφοροι Στεγαστικοί Νόμοι 35.Η.ω.27 δίδοντας σ’ αυτή και τις τυχόν εκκρεμείς εισπράξεις. Επίσης στην περίπτωση που κατά την εκτέλεση του Τ.Α.Φ.Ε., θα προκύψει ποσό για επιστροφή δεν θα το αποδίδουν στους δικαιούχους αλλά με έγγραφο τους θα πληροφορούν για την αιτία και το ποσό της επιστροφής και για το δικαιούχο αυτού την Εθνική Κτηματική Τράπεζα της Ελλάδος. Το έγγραφο αυτό θα κοινοποιείται στο δικαιούχο της επιστροφής. γ) Η Εθνική Κτηματική Τράπεζα της Ελλάδος, όταν τα Δημόσια Ταμεία της γνωστοποιήσουν ότι διέγραψαν τις οφειλές θα προβαίνει στην τακτοποίηση των λογαριασμών σύμφωνα με τις διατάξεις των άρθρ. 9 και 10 του Νόμ. 543/77. Επίσης η Εθνική Κτηματική Τράπεζα της Ελλάδος, στην περίπτωση που ληξιπρόθεσμες οφειλές εκ του δευτέρου δανείου θα έχουν βεβαιωθεί στο Δημόσιο Ταμείο και ο οφειλέτης έχει καταβάλει ποσά έναντι του πρώτου δανείου, υποχρεούται να μεταφέρει τις εισπράξεις αυτές και τις τυχόν γενόμενες απ’ ευθείας εις την Τράπεζα σε εξόφληση ληξιπροθέσμων οφειλών του δευτέρου δανείου αποστέλλουσα συγχρόνως στα Δημόσια Ταμεία Τ.Α.Φ.Ε., για το ισόποσο των μεταφερθέντων έναντι του πρώτου δανείου ποσών. δ) Στην περίπτωση που ο οφειλέτης κατέβαλε ποσό έναντι ληξιπροθέσμων οφειλών του πρώτου δανείου στο οποίο βάσει του Νόμ. 543/77 διαγράφεται και στο δεύτερο δάνειο δεν υπάρχουν ακόμη ληξιπρόθεσμες δόσεις προς πληρωμήν τότε η ΕΚΤΕ υποχρεούται να μεταφέρει τα εισπραχθέντα ποσά εις τον λογαριασμόν του δευτέρου δανείου προς κάλυψιν μελλοντικών δόσεων ή εις μείωσιν του αλήκτου κεφαλαίου ανάλογα με τη δήλωση του ενδιαφερομένου. ε) Η ΕΚΤΕ δικαιούται να απευθύνει προς το Υπουργείο Οικονομικών (Γ.Λ.Κ. Δ/νση Δ 8 εγγυήσεων δανείων) αίτηση εντός του πρώτου δεκαημέρου κάθε μήνα και να ζητά την πληρωμή των ποσών και των αλήκτων κεφαλαίων, των διαγραφομένων δανείων και των ληξιπροθέσμων δόσεων αυτών που δεν έχουν βεβαιωθεί στα Δημόσια Ταμεία μετά των τόκων. Η αίτηση αυτή θα συνοδεύεται με α) ονομαστική σε τέσσερα αντίτυπα κατάσταση των οφειλετών των οποίων διαγράφονται τα δάνεια στην οποία θα αναγράφονται αναλυτικά τα ανωτέρω ποσά μετά των αναλογούντων τόκων και β) συγκεντρωτική κατάσταση σε τέσσερα αντίγραφα που θα περιλαμβάνει κατά στήλη την επωνυμία της δικαιούχου Τραπέζης, το συνολικώς πληρωτέο άληκτο κεφάλαιο και τις ληξιπρόθεσμες δόσεις που δεν έχουν βεβαιωθεί στα Δημόσια Ταμεία και τους τόκους που αναλογούν στα ποσά αυτά. Σελ. 466,14 Τεύχος 714 - Σελ. 84 Για την εξόφληση των εν λόγω απαιτήσεων της ΕΚΤΕ θα εκδίδεται χρηματικόν ένταλμα επ’ ονόματι της Τραπέζης της Ελλάδος και για λογαριασμό της εις βάρος της οικείας πιστώσεως του Κρατικού Προϋπολογισμού του Υπουργείου Οικονομικών (Γ.Λ.Κ.). Η απόφαση αυτή να δημοσιευθεί στην Εφημερίδα της Κυβερνήσεως. 35.Η.ω.27 Διάφοροι Στεγαστικοί Νόμοι 